CELEX: 32006R1743
Language: hr
Date: 2006-11-24 00:00:00
Title: Uredba Komisije (EZ) br. 1743/2006 od 24. studenoga 2006. o trajnom odobrenju dodatka hrani za životinje  Tekst značajan za EGP

03/Sv. 41
            
            
               HR
            
            
               Službeni list Europske unije
            
            
               209
            
         32006R1743
   
               L 329/16
            
            
               SLUŽBENI LIST EUROPSKE UNIJE
            
         UREDBA KOMISIJE (EZ) br. 1743/2006
   od 24. studenoga 2006.
   o trajnom odobrenju dodatka hrani za životinje
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 70/524/EEZ od 23. studenoga 1970. o dodacima hrani za životinje (1), a posebno njezin članak 3. i članak 9. točku (d) stavak 1.,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (2), a posebno njezin članak 25.,
   budući da:
   
               (1)
            
            
               Uredbom (EZ) br. 1831/2003 utvrđuje se odobrenje dodataka za korištenje u hranidbi životinja.
            
         
               (2)
            
            
               Člankom 25. Uredbe (EZ) br. 1831/2003 utvrđuju se prijelazne mjere u vezi sa zahtjevima za odobrenje dodataka hrani za životinje, koji se podnose u skladu s Direktivom 70/524/EEZ prije datuma početka primjene Uredbe (EZ) br. 1831/2003.
            
         
               (3)
            
            
               Zahtjev za odobrenjem dodatka iz Priloga ovoj Uredbi predan je prije datuma početka primjene Uredbe (EZ) br. 1831/2003.
            
         
               (4)
            
            
               Početne napomene u vezi s tim zahtjevom, kako je utvrđeno člankom 4. stavkom 4. Direktive 70/524/EEZ, proslijeđene su Komisiji prije datuma početka primjene Uredbe (EZ) br. 1831/2003. Stoga se taj zahtjev i dalje obrađuje u skladu s člankom 4. Direktive 70/524/EEZ.
            
         
               (5)
            
            
               Podneseni su podaci kao potpora ovom zahtjevu za odobrenje bez vremenskog ograničenja za uporabu enzimskog pripravka 6-fitaze s br. EZ-a 3.1.3.26 dobivenog od Schizosaccharomyces pombe (ATCC 5233) na tovnim pilićima. 20. travnja 2006. Europska agencija za sigurnost hrane donijela je mišljenje o sigurnosti i učinkovitosti tog pripravka.
            
         
               (6)
            
            
               Procjena pokazuje kako su uvjeti utvrđeni člankom 3. točkom (a) Direktive 70/524/EEZ za odobrenje ispunjeni. U skladu s time treba odobriti uporabu tog enzimskog pripravka bez vremenskog ograničenja, kako je predviđeno Prilogom ovoj Uredbi.
            
         
               (7)
            
            
               Procjena tog zahtjeva ukazuje na potrebu za određenim postupcima za zaštitu radnika od izloženosti dodatku utvrđenom u Prilogu. Takva bi se zaštita trebala osigurati primjenom Direktive Vijeća 89/391/EEZ od 12. lipnja 1989. o uvođenju mjera za poticanje poboljšanja sigurnosti i zdravlja radnika na radu (3).
            
         
               (8)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravak koji pripada skupini „Enzimi”, kako je utvrđeno u Prilogu, odobrava se bez vremenskog ograničenja, kao dodatak u hranidbi životinja pod uvjetima utvrđenima u tom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. studenoga 2006.
      
         
            Za Komisiju
         
         Markos KYPRIANOU
         
            Član Komisije
         
      
   
   
      (1)  SL L 270, 14.12.1970., str. 1. Direktiva kako je zadnje izmijenjena Uredbom Komisije (EZ) br. 1800/2004 (SL L 317, 16.10.2004., str. 37.).
   
      (2)  SL L 268, 18.10.2003., str. 29. Uredba kako je izmijenjena Uredbom Komisije (EZ) br. 378/2005 (SL L 59, 5.3.2005., str. 8.).
   
      (3)  SL L 183, 29.6.1989., str. 1. Direktiva kako je izmijenjena Uredbom (EZ) br. 1882/2003 Europskog parlamenta i Vijeća (SL L 284, 31.10.2003., str. 1.).
   
      PRILOG
      
                  EZ broj
               
               
                  Dodatak
               
               
                  Kemijska formula, opis
               
               
                  Vrsta ili kategorija životinje
               
               
                  Najveća starosna dob
               
               
                  Najmanji sadržaj
               
               
                  Najveći sadržaj
               
               
                  Ostale odredbe
               
               
                  Datum isteka odobrenja
               
            
                  Jedinica aktivnosti/kg potpune krmne smjese
               
            
                  
                     Enzimi
                  
               
            
                  E 1640
               
               
                  6-fitaza
                  EZ 3.1.3.26
               
               
                  Pripravak 6-fitaze dobiven od Schizosaccharomyces pombe (ATCC 5233) minimalne aktivnosti:
                  u tekućem stanju:
                  6-fitaza: 5 000  FTU (1)/ml
               
               
                  Tovni pilići
               
               
                   
               
               
                  250  FTU
               
               
                   
               
               
                  
                              1.
                           
                           
                              U uputama za uporabu dodatka i premiksa navesti temperaturu skladištenja, rok valjanosti i stabilnost pri peletiranju.
                           
                        
                              2.
                           
                           
                              Preporučena doza po kg potpune krmne smjese: 250-750 FTU
                           
                        
                              3.
                           
                           
                              Za uporabu u krmnim smjesama koje sadrže više od 0,23 % fitinski vezanog fosfora.
                           
                        
               
                  Bez vremenskog ograničenja
               
            
         (1)  Jedan FTU je količina enzima koja oslobađa 1 mikromol anorganskog fosfata u minuti iz supstrata natrijeva fitata pri pH 5,5 i temperaturi od 37 °C.